Naujojo Pietų Velso valstijos biblioteka

Naujojo Pietų Velso valstijos biblioteka () – viešoji biblioteka Sidnėjuje, seniausia Australijoje. Įkurta 1826 m., iš pradžių buvo privati, vėliau parduota Naujojo Pietų Velso vyriausybei, nuo 1869 m. tapo viešąja.History of the Library, State Library of New South Wales. Archyvuota 2020-04-25. Nuoroda tikrinta 2020-05-14. Bibliotekos fondus sudaro virš 5 mln. vienetų, tarp jų ir gausūs specialieji rinkiniai. Biblioteka įsikūrusi miesto centre, Makvorio gatvės ir Šekspyro skvero kampe, šalia Karališkojo botanikos sodo, dviejuose gretimuose pastatuose: Mičelio (Mitchell Building) ir Makvorio Gatvės (Macquarie Street Building). Mičelio pastatas statytas 1905–1910 m., praplėstas 1939, 1959 ir 1964 m. 1999 m. įtrauktas į Naujojo Pietų Velso kultūros paveldo sąrašą.State Library of NSW, Office of Environment & Heritage, NSW Government. Archyvuota 2020-05-14. Nuoroda tikrinta 2020-05-14. Makvorio Gatvės pastatas atidarytas 1988 m. 

 Fondai 
Bibliotekos fonduose yra apie 2,3 mln. knygų, 1,2 mln. mikroformų, 1,6 mln. nuotraukų ir negatyvų, taip pat laikraščių, žemėlapių, architektūrinių planų, rankraščių ir kitų vienetų.2018–19 Annual Report, Library Council of NSW, p. 38–39. Archyvuota 2020-05-14. Nuoroda tikrinta 2020-05-14. Biblioteka dalyvauja Australijos nacionalinės bibliotekos „PANDORA“ internetinių svetainių archyvavimo projekte bei renka skaitmeninius leidinius. Biblioteka saugo 9 iš 11 išlikusiųjų pirmosios Australijos kolonistų laivų flotilės (First Fleet) žurnalų, Australijos tyrinėtojų ataskaitas, paveikslus ir eskizus bei kitus istorinius dokumentus. Tarp bibliotekos retenybių yra pirmojo aborigenams skirto laikraščio „Abo Call“ visi šeši leidiniai (1938 m.), botaniko Džozefo Bankso pirmosios Džeimso Kuko kelionės užrašai, australų aukso ieškotojo Haraldo Laseterio (Harold Lasseter) 1930 m. ekspedicijos dienoraštis, Viljamo Blajaus „Bounty“ laivo žurnalas, kuriame aprašyti Baunti maišto 1789 m. įvykiai, į UNESCO „Pasaulio atminties“ sąrašą įtraukta Holtermano fotonegatyvų kolekcija, Ernesto Šakltono 1914–1917 m. Antarkties ekspedicijos nuotraukos, Abelio Tasmano žemėlapis, sudarytas iš 1642–1644 m. ekspedicijų medžiagos, du iš trijų išlikusiųjų pirmosios Australijoje spausdintos knygos – Naujojo Pietų Velso įstatymų ir pranešimų rinkinio – egzemplioriai.

 Šaltiniai 

Kategorija:Australijos bibliotekos
Kategorija:Sidnėjus